open-index/open-wikipedia-markdown huggingface dataset:
แผ่นจารึกแม็คเกรกอร์

**แผ่นโลหะแม็คเกรกอร์**' (หรือ **แผ่นจารึกแม็คเกรกอร์** ยังเรียกเป็น **ป้ายรองเท้าแตะของฟาโรห์เดน**) เป็นวัตถุโบราณชิ้นนี้คาดว่าถูกค้นพบในสุสานของฟาโรห์เดนที่เมืองอไบดอส และมีอายุราว 2985 ปีก่อน ค.ศ. จากจารึกระบุว่าแผ่นโลหะนี้เดิมทีติดอยู่กับรองเท้าแตะของฟาโรห์ ปัจจุบันแผ่นโลหะนี้จัดแสดงอยู่ที่พิพิธภัณฑ์บริติช

นับว่าเป็นหนึ่งในภาพวาดของกษัตริย์ที่เก่าแก่ที่สุด ร่วมกับภาพของฟาโรห์นาร์เมอร์

## ต้นตอและรายละเอียด
แผ่นโลหะแม็คเกรกอร์เป็นแผ่นโลหะที่ทำจากงาช้างแกะสลัก มีขนาด 4.5 ซม. x 5.4 ซม. หนาประมาณ 0.2 ซม. ภาพถูกแกะสลักและเผาลงบนแผ่นจารึก วัตถุโบราณชิ้นนี้น่าจะถูกค้นพบในสุสานแมสตาบาของฟาโรห์เดนแห่งอียิปต์โบราณ (ราชวงศ์ที่ 1) และมีอายุราว 2985 ปีก่อน ค.ศ. วัตถุโบราณชิ้นนี้มาจากการขุดค้นของ Émile Amélineau นักโบราณคดี นักภาษาคอปต์วิทยา และนักไอยคุปต์วิทยาชาวฝรั่งเศส วัตถุโบราณชิ้นนี้ยังเป็นที่รู้จักในชื่อ *แผ่นจารึกแม็คเกรกอร์* หรือ *ป้ายรองเท้าแตะของฟาโรห์เดน*

พิพิธภัณฑ์บริติชได้แผ่นโลหะนี้ใน ค.ศ. 1922 ก่อนหน้านั้นถือเป็นส่วนหนึ่งของชุดสะสมแม็คเกรกอร์ แผ่นโลหะนี้จัดแสดงอยู่ในพิพิธภัณฑ์บริติช โดยมีหมายเลขสินค้าคงคลัง BM EA 55586

### ด้านหน้า

### ด้านหลัง

## อ้างอิง

## บรรณานุกรม
* Wolfgang Helck. *Untersuchungen zur Thinitenzeit* (= *Ägyptologische Abhandlungen.* Vol. 45). Harrassowitz, Wiesbaden 1987, , S. 161 & 187.
* R. B. Parkinson, Whitfield Diffie, Mary Fischer, R. S. Simpson. *Cracking codes: the Rosetta stone and decipherment.* Vol. 2. California Press, New York 1999, , p.&nbsp;74.
* A. J. Spencer. *Early Dynastic Objects* (= *Catalogue of the Egyptian Antiquities in the British Museum.*). British Museum, London 1980, , p.&nbsp;65, No. 460.

## แหล่ข้อมูลอื่น
*'''MacGregor-Plakette''' on the British Museum website.

หมวดหมู่:การค้นพบทางโบราณคดีในประเทศอียิปต์
หมวดหมู่:ฟาโรห์เดน
หมวดหมู่:วัตถุอียิปต์โบราณในพิพิธภัณฑ์บริติช
หมวดหมู่:ผลงานศิลปะจากงาช้าง
หมวดหมู่:อไบดอส
โจว เซฺวียน

**โจว เซฺวียน** () ชื่อรอง **ข่งเหอ** () เป็นผู้ตีความความฝันในสมัยราชวงศ์ฮั่นตะวันออกถึงยุคสามก๊ก 

## ช่วงชีวิต
โจว เซฺวียนมาจากเล่ออานจฺวิ้น และดำรงตำแหน่งเป็นข้าราชการท้องถิ่นในจฺวิ้น โจผี ผู้ตีความหมายฝันชื่อดัง ได้แต่งตั้งโจวเป็นชื่อจง และให้ดำรงตำแหน่งในสำนักงานโหรใหญ่ เขาเสียชีวิตในช่วงปีสุดท้ายของรัชสมัยโจยอย

ชีวประวัติใน*[[สุยชู]]*จัดให้หนังสือ*จานเมิ่งชู* (占夢書; หนังสือตีความความฝัน) ของโจว เซฺวียนมี 1 *juan* (เล่ม) ในขณะที่บรรณานุกรมใน*[[จิ้วถังชู]]*และ*[[ซินถังชู]]*ระบุว่ามี 3 *juan*

## การตีความความฝัน
โจวอาจถือเป็นผู้ตีความความฝันที่มีชื่อเสียงที่สุดในยุคสามก๊ก ตำรา*[[สามก๊กจี่]]*บันทึกว่าโจว เซฺวียนมีความแม่นยำถึง 8 หรือ 9 ใน 10 ครั้ง และทักษะของเขานั้นเทียบได้กับฝีมือของจู เจี้ยนผิงในด้านโหงวเฮ้ง ชีวประวัติของเขาใน*สามก๊กจี่*บันทึกการทำนายที่แม่นยำของเขาไว้มากมาย

## อ้างอิง

## บรรณานุกรม
*
มหาวิทยาลัยยูทาห์สเตต

**มหาวิทยาลัยยูทาห์สเตต** (**Utah State University** หรือ **USU** หรือ **Utah State**) เป็นมหาวิทยาลัยของรัฐ มหาวิทยาลัยแลนด์แกรนต์ และมหาวิทยาลัยวิจัย ตั้งอยู่ที่เมืองโลแกน รัฐยูทาห์ สหรัฐอเมริกา มหาวิทยาลัยก่อตั้งขึ้นในปี ค.ศ. 1888 ภายใต้พระราชบัญญัติมอร์ริลล์ว่าด้วยการจัดสรรที่ดิน ในฐานะสถาบันแลนด์แกรนต์ของรัฐบาลกลางประจำรัฐยูทาห์ และเป็นหนึ่งในมหาวิทยาลัยหลักสองแห่งของรัฐ

มหาวิทยาลัยยูทาห์สเตตได้รับการจัดอันดับตามระบบการจัดประเภทสถาบันการศึกษาระดับอุดมศึกษาของคาร์เนกี อยู่ในกลุ่ม "R1: มหาวิทยาลัยเอกระดับปริญญาเอกที่มีกิจกรรมวิจัยสูงมาก"

ณ ภาคการศึกษาฤดูใบไม้ร่วง ปี ค.ศ. 2025 มหาวิทยาลัยมีนักศึกษาจำนวน 29,831 คนในระบบมหาวิทยาลัยทั่วทั้งรัฐ โดยวิทยาเขตโลแกนเป็นวิทยาเขตที่พักอาศัยของรัฐที่ใหญ่ที่สุดในยูทาห์ และมีนักศึกษามากกว่าร้อยละ 84 ที่อาศัยอยู่นอกบ้านของครอบครัว

## อ้างอิง

หมวดหมู่:มหาวิทยาลัยในสหรัฐอเมริกา
จอห์น เดียร์

**เดียร์แอนด์คอมปานี** () หรือชื่อทางการค้า **จอห์น เดียร์** () เป็นบรรษัทสัญชาติอเมริกันที่ผลิตเครื่องจักรกลการเกษตร อุปกรณ์หนัก เครื่องจักรป่าไม้ เครื่องยนต์ดีเซล และขบวนส่งกำลัง (เพลา ระบบส่งกำลัง กระปุกเกียร์) ที่ใช้ในอุปกรณ์กลหนักและอุปกรณ์ดูแลสนามหญ้า นอกจากนี้ยังให้บริการทางการเงินและกิจกรรมอื่น ๆ ที่เกี่ยวข้อง

เดียร์แอนด์คอมปานีจดทะเบียนในตลาดหลักทรัพย์นิวยอร์กภายใต้สัญลักษณ์ DE สโลแกนของบริษัทคือ "Nothing Runs Like a Deere" (ไม่มีอะไรวิ่งได้เร็วเท่ากวาง) และตราสัญลักษณ์เป็นรูปกวางกำลังกระโดดพร้อมกับคำว่า "จอห์น เดียร์" บริษัทได้ใช้ตร่สัญลักษณ์รูปแบบต่าง ๆ ที่มีรูปกวางกระโดดมานานกว่า 155 ปี สำนักงานใหญ่ตั้งอยู่ที่โมลีน รัฐอิลลินอย

ใน ค.ศ. 2018 เดียร์แอนด์คอมปานีพร้อมด้วยบริษัทอื่น ๆ ในทำเนียบ''ฟอร์จูน'' 500 อีก 90 แห่งได้ "จ่ายภาษีเงินได้นิติบุคคลในอัตราจริงที่ 0% หรือน้อยกว่า" อันเป็นผลมาจากรัฐบัญญัติการลดภาษีและการจ้างงาน ค.ศ. 2017 ของดอลด์ ทรัมป์

บริษัทได้รับการจัดอันดับอยู่ที่ลำดับที่ 84 ในรายชื่อ''ฟอร์จูน'' 500 ประจำปี 2022 ของบรรษัทขนาดใหญ่ที่สุดในสหรัฐ ชุดรถแทรกเตอร์ของบริษัทประกอบด้วย D series, E series, รถแทรกเตอร์เฉพาะทาง (Specialty Tractors), รถแทรกเตอร์งานหนักพิเศษ (Super Heavy Duty Tractors) และ JDLink

## อ้างอิง




## แหล่งข้อมูลอื่น

* 

* ''Green Magazine''
* จอห์น เดียร์ ที่ RitchieWiki วิกิเกี่ยวกับอุปกรณ์ต่าง ๆ
* ช่องยูทูบอย่างเป็นทางการของจอห์น เดียร์


หมวดหมู่:ผู้ผลิตเครื่องจักรกลการเกษตรของสหรัฐ
หมวดหมู่:ผู้ผลิตรถแทรกเตอร์ของสหรัฐ
หมวดหมู่:รถแทรกเตอร์ไฟฟ้า
หมวดหมู่:ผู้ผลิตเครื่องมือทำสวน
หมวดหมู่:รถแทรกเตอร์สำหรับสนามหญ้าและสวน
หมวดหมู่:ผู้ผลิตเครื่องมือไฟฟ้า
หมวดหมู่:ผู้ผลิตอุปกรณ์ก่อสร้างของสหรัฐ
หมวดหมู่:ผู้ผลิตเครื่องยนต์ของสหรัฐ
หมวดหมู่:ผู้ผลิตเครื่องยนต์ดีเซล
หมวดหมู่:บริษัทด้านการป้องกันประเทศของสหรัฐ
หมวดหมู่:บริษัทผู้ผลิตที่ก่อตั้งในปี พ.ศ. 2430
หมวดหมู่:บริษัทผู้ผลิตที่ตั้งอยู่ในรัฐอิลลินอยส์
หมวดหมู่:ก่อตั้งในรัฐอิลลินอยส์ในปี พ.ศ. 2430
หมวดหมู่:บริษัทอเมริกันที่ก่อตั้งขึ้นในปี พ.ศ. 2430
หมวดหมู่:ตราสินค้าอเมริกัน
หมวดหมู่:วัฒนธรรมอเมริกัน
หมวดหมู่:โมลีน (รัฐอิลลินอย)
หมวดหมู่:บริษัทที่ตั้งอยู่ในเทศมณฑลร็อกไอแลนด์ รัฐอิลลินอยส์
หมวดหมู่:บริษัทที่ตั้งอยู่ในควอดซิตีส์
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:ผู้ผลิตเครื่องจักรสิ่งทอของสหรัฐ
หมวดหมู่:ผู้ผลิตระบบส่งกำลังยานยนต์
หมวดหมู่:ผู้ผลิตเครื่องกำเนิดไฟฟ้า
หมวดหมู่:บริษัทผู้ผลิตเครื่องมือของสหรัฐ
Takydromus hani

***Takydromus hani*** มีชื่อสามัญว่า **สางห่าเขียว** **สางห่าเขียวเอเชียตะวันออกเฉียงใต้** และ **สางห่าเขียวเวียดนาม** เป็นกิ้งก่าสายพันธุ์หนึ่งในวงศ์ Lacertidae ถือเป็นสัตว์เฉพาะถิ่นในประเทศเวียดนาม

## ศัพทมูลวิทยา
ชื่อเฉพาะ *hani* ตั้งขึ้นเพื่ป็เ็นเกียรติแด่ Pao-the Han สถาปนิกชาวไต้หวันที่เป็นผู้อำนวยการคนแรกของพิพิธภัณฑ์วิทยาศาสตร์ธรรมชาติแห่งชาติในไต้หวัน

## รายละเอียด
แหล่งที่อยู่ตามธรรมชาติที่เหมาะสมของ *T. hani* คือป่าไม้ ที่ระดับความสูง  โดยออกลูกเป็นไข่

## อ้างอิง

## อ่านเพิ่ม
*,  (2008). [*Lizards of Vietnam* ]. Moscow: [KMK Scientific Press]. 236 pp. (in Russian).
*, ,  (2001). "A New Species of *Takydromus* (Reptilia: Lacertidae) from Vietnam". *Herpetologica* **57** (4): 497–508. (*Takydromus hani*, new species).
*, , Nguyen TQ (2009). *Herpetofauna of Vietnam*. Frankfurt am Main: Edition Chimaira / Serpents Tale. 768 pp. .

หมวดหมู่:สกุลสางห่า
หมวดหมู่:กิ้งก่าในประเทศเวียดนาม
บัสมะฮ์ อัลญันดะลี

**บัสมะฮ์ อัลญันดะลี** () เป็นนักข่าวในสหรัฐอาหรับเอมิเรตส์ เธอเคยทำงานเป็นผู้สื่อข่าวชุมชนและอาชญากรรมที่หนังสือพิมพ์ภาษาอังกฤษ *[[กัลฟ์นิวส์]]* ในดูไบ และเป็นที่รู้จักในด้านความสนใจที่แสดงออกอย่างชัดเจนต่องานด้านมนุษยธรรม
 
## ชีวิตส่วนตัว
บัสมะฮ์ อัลญันดะลีเกิดในวันที่ 30 สิงหาคม ค.ศ. 1977 ที่เลนินกราด สหภาพโซเวียต (ปัจจุบันคือเซนต์ปีเตอส์เบิร์ก) จากครอบครัวซีเรียที่นับถือศาสนาอิสลามนิกายซุนนี เธอมีพี่/น้องสาวสามคน และพี่/น้องชายคนเดียว ฮะซัน อัลญันดะลี บิดาของเธอ เป็นนายพลระดับสูงในกองทัพซีเรีย เธอยังเป็นลูกของลูกพี่ลูกน้องของสตีฟ จอบส์ โมนา ซิมป์สัน และมาลิก อัลญันดะลี อับดุลฟัตตาห์ พ่อของจอบส์ และบัสมะฮ์ ยังคงติดต่อกันอยู่ และเธอได้สัมภาษณ์เขาหลังจากที่จอบส์เสียชีวิต
 
อัลญันดะลีระบุว่าชื่อเกิดของสตีฟ จอบส์ (ก่อนรับเลี้ยง) คือ "อับดุลละฏีฟ อัลญันดะลี"
 
## อาชีพ
บัสมะฮ์ อัลญันดะลีเริ่มต้นอาชีพนักข่าวที่*กัลฟ์นิวส์* ซึ่งเป็นหนังสือพิมพ์ภาษาอังกฤษในสหรัฐอาหรับเอมิเรตส์ หนึ่งในเรื่องราวที่โดดเด่นของเธอคือการเปิดโปงพลเมืองชาวสหรัฐอเมริกาชื่อ Sharla Musabih ซึ่งดำเนินกิจการค้ามนุษย์ Sharla ขายเด็กทารกของโสเภณีที่ถูกส่งมายังที่พักพิงของเธอเพื่อขอความช่วยเหลือ ในขณะเดียวกันก็ถูกมองว่าเป็นองค์กรไม่แสวงหาผลกำไรเพื่อสิทธิสตรีในสหรัฐอาหรับเอมิเรตส์

เมื่อวันที่ 31 ตุลาคม ค.ศ. 2006 บัสมะฮ์ได้ตีพิมพ์บทความแรกเกี่ยวกับโทษประหารชีวิตในสหรัฐอาหรับเอมิเรตส์

ใน ค.ศ. 2015 บัสมะฮ์ อัลญันดะลีออกจาก*กัลฟ์นิวส์*และเข้าร่วมงานกับสำนักอธิบดีกรมการอยู่อาศัยและกิจการชาวต่างชาติในดูไบในตำแหน่งนักข่าวอาวุโส บรรณาธิการ และผู้พัฒนาเนื้อหา ในระหว่างนั้นเธอเป็นส่วนหนึ่งของคณะกรรมการถาวรด้านกิจการแรงงานของรัฐบาลดูไบ (PCLAD) ต่อมาเธอลาออกใน ค.ศ. 2017 เพื่อทำงานในโครงการส่วนตัว
 
## กิจกรรมหลัก

 
## จับกุม
ในเดือนมิถุนายน ค.ศ. 2005 บัสมะฮ์ อัลญันดะลีกำลังเดินทางไปทำภารกิจอย่างเป็นทางการในประเทศกรีซ แต่ถูกเจ้าหน้าที่ท่าอากาศยานดูไบหยุดและควบคุมตัวตามหมายจับที่ออกโดยตำรวจชัรญะฮ์ เนื่องจากบทความที่เธอเขียนเกี่ยวกับชายคนหนึ่งทำร้ายผู้หญิงในเอมิเรตชัรญะฮ์ ซัยฟ์ บิน ซายิด อาล นะฮ์ยาน รัฐมนตรีว่าการกระทรวงมหาดไทยของสหรัฐอาหรับเอมิเรตส์ในขณะนั้น ได้เข้ามาแทรกแซงและสั่งให้ปล่อยตัวเธอ พระองค์ขอให้ตำรวจ "ทบทวนนโยบายของพวกเขาในการจัดการกับสื่อและสื่อมวลชน" บัสมะฮ์ได้รับการปล่อยตัวทันทีและคดีของเธอก็ถูกยกเลิก ซึ่งส่งผลให้เสรีภาพในการพูดในประเทศเพิ่มมากขึ้น และได้รับความสนใจจากสื่อต่างประเทศเป็นอย่างมาก การจับกุมครั้งนี้ถูกกล่าวถึงในรายงานประเทศของกระทรวงการต่างประเทศสหรัฐฯ เกี่ยวกับการปฏิบัติด้านสิทธิมนุษยชน

คณะกรรมการคุ้มครองนักข่าว (CPJ) ก็ได้เขียนบทความเกี่ยวกับการจับกุมครั้งนี้เช่นกัน แอนน์ คูเปอร์ ผู้อำนวยการบริหารของ CPJ กล่าวว่าเธอรู้สึกโล่งใจที่บัสมะฮ์ได้รับการปล่อยตัว
 
## อ้างอิง

 

หมวดหมู่:นักข่าวจากเซนตฺปีเตอร์สเบิร์ก
หมวดหมู่:นักข่าวชาวสหรัฐอาหรับเอมิเรตส์
หมวดหมู่:นักข่าวหญิงชาวสหรัฐอาหรับเอมิเรตส์
หมวดหมู่:นักข่าวสืบสวนสอบสวน
หมวดหมู่:ครอบครัวของสตีฟ จอบส์
อัรก์ซูส

**อัรก์ซูส** (, ) เป็นเครื่องดื่มดั้งเดิมของอียิปต์ที่ทำจากรากชะเอมเทศ มีชื่อเสียงในด้านรสชาติที่เป็นเอกลักษณ์ มีกลิ่นดินและรสหวานเล็กน้อย เครื่องดื่มนี้ได้รับความนิยมเป็นพิเศษในช่วงเดือนรอมฎอน เนื่องจากเชื่อกันว่าจะช่วยรักษาอาการขาดน้ำในระหว่างการถือศีลอด

## ประวัติ
รากชะเอมเทศถูกใช้ในอียิปต์มานานหลายพันปีแล้ว โดยได้รับการให้คุณค่าในเรื่องความหวานตามธรรมชาติและคุณสมบัติในการดับกระหาย การเตรียมอัรก์ซูสในรูปแบบเครื่องดื่มที่เป็นที่นิยมคาดว่าพัฒนาไปตามกาลเวลา โดยได้รับอิทธิพลจากวัฒนธรรมต่าง&thinsp;ๆ จนในที่สุดก็กลายเป็นส่วนสำคัญของมรดกทางอาหารของอียิปต์

เครื่องดื่มชนิดนี้มีมาตั้งแต่สมัยที่สารสกัดจากชะเอมเทศได้รับการยกย่องในเรื่องคุณสมบัติในการดับกระหาย เชื่อกันว่าทหารอียิปต์ดื่มเป็นประจำตลอดประวัติศาสตร์เพื่อเพิ่มป้องกันภาวะขาดน้ำ

ชะเอมเทศยังถูกนำมาใช้เป็นยาในอารยธรรมโบราณ เช่น อัสซีเรีย อินเดีย และจีน อย่างไรก็ตาม การเตรียมอัรก์ซูสแบบอียิปต์มีความแตกต่างจากการใช้ชะเอมเทศแบบดั้งเดิมอื่น&thinsp;ๆ

## การเตรียม
ในการเตรียมอัรก์ซูส รากชะเอมเทศแห้งจะถูกล้างให้สะอาดและผสมกับโซดาทำขนมในชาม เติมน้ำเล็กน้อยเพื่อให้ส่วนผสมชุ่มชื้น จากนั้นทิ้งไว้ 6–8 ชั่วโมงหรือข้ามคืนเพื่อให้รสชาติพัฒนาขึ้น หลังจากแช่แล้ว รากชะเอมเทศที่นิ่มแล้วจะถูกใส่ลงในหม้อพร้อมกับน้ำและนำไปต้มบนไฟปานกลาง จากนั้นเคี่ยวต่ออีก 20–30 นาทีเพื่อให้สารสกัดจากชะเอมเทศซึมเข้าไปในน้ำ หลังจากนั้นของเหลวจะถูกกรองผ่านตะแกรงตาถี่หรือผ้าขาวบางเพื่อแยกของแข็งออก ปล่อยให้เย็นสนิทและแช่เย็นจนเย็นจัด เครื่องดื่มเย็นจะเสิร์ฟพร้อมน้ำแข็ง

อัรก์ซูสไม่เพียงแต่เป็นที่ชื่นชอบในรสชาติที่เป็นเอกลักษณ์เท่านั้น แต่ยังรวมถึงประโยชน์ต่อสุขภาพที่ถูกกล่าวอ้างอีกด้วย รากชะเอมเทศถูกนำมาใช้ในทางการแพทย์แผนโบราณจากคุณสมบัติในการผ่อนคลายและเชื่อกันว่าช่วยในการย่อยอาหาร อย่างไรก็ตาม แนะนำให้บริโภคอัรก์ซูสในปริมาณที่พอเหมาะ เนื่องจากหากบริโภคมากเกินไปอาจก่อให้เกิดผลข้างเคียงได้จากการมีส่วนประกอบสำคัญที่มีฤทธิ์แรงอย่างกลีไซร์ไรซิน (glycyrrhizin)

## อ้างอิง

หมวดหมู่:อาหารอียิปต์
หมวดหมู่:เครื่องดื่มอียิปต์
รายชื่อภาพยนตร์ไทย พ.ศ. 2569

นี่คือ**รายชื่อ[[ภาพยนตร์ไทย]]**ที่เผยแพร่ในปี พ.ศ. 2569

## บ็อกซ์ออฟฟิศ

## มกราคม–มีนาคม

## เมษายน–มิถุนายน

## อ้างอิง

2569

หมวดหมู่:ประเทศไทยในปี พ.ศ. 2569
เค็นโตะ ฮามะ

**เค็นโตะ ฮามะ** (, เกิด 7 กุมภาพันธ์ 1992) เป็นนักพากย์ชาวญี่ปุ่น เกิดที่จังหวัดโคจิ ปัจจุบันสังกัดค่ายซิกมาเซเวน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2535
หมวดหมู่:บุคคลจากจังหวัดโคจิ
หมวดหมู่:นักพากย์ชายชาวญี่ปุ่น
เล่ออานจฺวิ้น

**เล่ออานจฺวิ้น** () เป็นจฺวิ้นในอดีตของประเทศจีน ตั้งอยู่ในบริเวณที่ปัจจุบันคือมณฑลชานตงตอนกลางและตอนเหนือ

จฺวิ้นนี้สถาปนาในตอนแรกด้วยการนำส่วนหนึ่งจากดินแดนฉีจฺวิ้น เป็นเชียนเฉิงจฺวิ้น (千乘郡) ในรัชสมัยจักรพรรดิฮั่นอู่ ในสมัยราชวงศ์ฮั่นตะวันตก จฺวิ้นนี้แบ่งออกเป็น 15 อำเภอ ได้แก่: เชียนเฉิง (千乘), ตงโจว (東鄒), ชือวั่ว (溼沃), ผิงอาน (平安), ปั๋วชาง (博昌), เลียวเฉิง (蓼城), เจี้ยนซิ่น (建信), ตี๋ (狄), หลางหฺวาย (琅槐), เล่ออาน (樂安), เป้ย์หยาง (被陽), เกาชาง (高昌), ฝานอาน (繁安), เกาวาน (高宛) และเหยียนเซียง (延鄉) ใน ค.ศ. 60 เชียนเฉิงกลายเป็นที่ดินศักดินาของหลิว เจี้ยน (劉建) พระราชโอรสในจักรพรรดิฮั่นหมิงที่สวรรคตในปีถัดมาโดยไม่มีพระราชโอรสธิดา ใน ค.ศ. 79 มีการพระราชทานเชียนเฉิงแก่หลิว ข้าง (劉伉) พระเชษฐา/อนุชาในจักรพรรดิฮั่นเหอ ดินแดนนี้เปลี่ยนชื่อเป็นเล่ออานใน ค.ศ. 95 หง (鴻) พระราชนัดดาในหลิว ข้าง เป็นพระราชบิดาในจักรพรรดิฮั่นจื่อ หลังฝ่ายหลังขึ้นครองราชย์ หงได้รับดินแดนที่อุดมสมบูรณ์กว่าชื่อ ปั๋วไห่ เป็นที่ดินศักดินาใหม่ของพระองค์ และเล่ออานถูกเปลี่ยนกลับไปเป็นจฺวิ้น ใน ค.ศ. 140 จำนวนอำเภอและตำบลในเล่ออานลดลงเหลือ 9 แห่ง: หลินจี้ (臨濟, เดิมคือ ตี๋), เชียนเฉิง, เกาหว่าน (高菀), เล่ออาน, ปั๋วชาง, เลียวเฉิง, ลี่ (利), อี้ (益) และโช่วกวาง (壽光)

ในสมัยราชวงศ์จิ้นตะวันตก เล่ออานกลายเป็นที่ดินศักดินาของซือหม่า เจี้ยน (司馬鑒) พระโอรสในสุมาเจียว และต่อมาเป็นของจี๋ (籍) โอรสของเจี้ยน หลังสมัยราชวงศ์จิ้น เล่ออานกลายเป็นดินแดนส่วนหนึ่งของราชวงศ์หลิวซ่ง จนกระทั่งรัชสมัยจักรพรรดิหลิวซ่งหมิงที่ถูกราชวงศ์เว่ย์เหนือเข้าพิชิต จฺวิ้นนี้ถูกยุบเลิกในสมัยราชวงศ์สุยตอนต้น

## ประชากร

## อ้างอิง

หมวดหมู่:จฺวิ้นในราชวงศ์ฮั่น
หมวดหมู่:จฺวิ้นในราชวงศ์จิ้น
หมวดหมู่:จฺวิ้นในราชวงศ์ตอนใต้
หมวดหมู่:จฺวิ้นในราชวงศ์ตอนเหนือ
ฮูลู

**ฮูลู** (; , ) เป็นบริการสตรีมมิ่งแบบสมัครสมาชิกของสหรัฐอเมริกา ซึ่งเป็นเจ้าของโดย ดิสนีย์ สตรีมมิ่ง ซึ่งเป็นบริษัทในเครือของ ดิสนีย์ เอนเตอร์เทนเมนต์ ซึ่งเป็นส่วนหนึ่งของเดอะวอลต์ดิสนีย์ เป็นหนึ่งในบริการสตรีมมิ่งที่วิดีโอออนดีมานด์ที่มีผู้สมัครใช้บริการมากที่สุด โดยมีสมาชิกแบบชำระเงิน 64.1 ล้านราย สำนักงานใหญ่ตั้งอยู่ที่ ลอสแอนเจลิส รัฐแคลิฟอร์เนีย โดยมีสำนักงานสาขาอยู่ที่ ซานตาโมนิกา รัฐแคลิฟอร์เนีย (ซึ่งเคยเป็นสำนักงานสาขาฝั่งตะวันตกของเอชบีโอ) นครนิวยอร์ก ซีแอตเติล รัฐวอชิงตัน ฮูลูได้เปิดตัวเมื่อวันที่ 29 ตุลาคม ค.ศ. 2007 โดยเริ่มแรกเป็นการร่วมทุนระหว่าง นิวส์คอร์ปอเรชัน และเอ็นบีซียูนิเวอร์แซล ต่อมา พรอวิเดนซ์ อีควิตี้, ดิสนีย์ และไทม์วอร์เนอร์ ได้เข้ามาลงทุนในบริการนี้ 

เดิมทีฮูลูทำหน้าที่เป็นแพลตฟอร์มรวบรวมรายการ โดยสตรีมตอนล่าสุดของรายการจากเครือข่ายโทรทัศน์ของบริษัท (รวมถึง เอบีซี เอ็นบีซี และฟ็อกซ์) ในปี ค.ศ. 2010 ฮูลูได้เปิดตัวบริการสมัครสมาชิก ซึ่งในตอนแรกใช้ชื่อว่า "ฮูลูพลัส" โดยมีรายการครบทุกซีซั่นจากบริษัทและผู้ร่วมงานอื่น ๆ รวมถึงสามารถเข้าถึงตอนใหม่ได้ทันทีหลังจากออกอากาศ ในปี 2016 ฮูลูได้โอนสิทธิ์การใช้งานคลังเนื้อหาฟรีทั้งหมดให้กับยาฮู เพื่อมุ่งเน้นไปที่ฮูลูพลัสเพียงอย่างเดียว ในปี 2017 บริษัทได้เปิดตัว "ฮูลู+ ทีวีถ่ายทอดสด" ซึ่งเป็นแพ็กเกจที่ครอบคลุมมากกว่าฮูลูพลัส โดยยังให้บริการช่องโทรทัศน์แบบออกอากาศ และเคเบิลทีวีอีกด้วย

ในปี 2019 ดิสนีย์ได้เข้าซื้อหุ้นส่วนใหญ่ในฮูลูซึ่งเป็นส่วนหนึ่งของการเข้าซื้อกิจการ ทเวนตีเฟิสต์เซนจูรีฟอกซ์ ซึ่งเป็นผู้สืบทอดกิจการของนิวส์คอร์ปอเรชัน และต่อมาได้เข้าซื้อหุ้นที่เหลือที่ถือโดยเอทีแอนด์ทีและคอมคาสต์ ในปี ค.ศ. 2019 และ 2023 ตามลำดับ ทำให้ดิสนีย์เป็นเจ้าของทั้งหมด หลังจากการเข้าซื้อกิจการ ดิสนีย์เริ่มสร้างความร่วมมือระหว่างฮูลูและบริการในเครืออย่าง ดิสนีย์+ รวมถึงการรวมศูนย์รวมเนื้อหาของฮูลูเข้ากับคลังเนื้อหาของดิสนีย์+ สำหรับผู้ใช้ที่สมัครใช้บริการทั้งสองแห่ง ในปี 2025 บริษัทดิสนีย์ประกาศแผนที่จะยุติการใช้งานแอปพลิเคชันฮูลูในปัจจุบันในที่สุด โดยจะเปลี่ยนไปใช้แพลตฟอร์มร่วมกับ ดิสนีย์+ แทน แม้ว่าทั้งสองแอปจะยังคงเป็นการสมัครสมาชิกแยกต่างหากก็ตาม

นอกเหนือจากเวอร์ชันภาษาญี่ปุ่นของบริการที่เปิดตัวในปี ค.ศ. 2011 (ซึ่งต่อมาถูกซื้อกิจการโดยนิปปงทีวี ในปี 2014) ฮูลูไม่ได้มีการขยายธุรกิจไปต่างประเทศอย่างกว้างขวางจนกระทั่งปี ค.ศ. 2025 เมื่อดิสนีย์ประกาศว่าฮูลูจะเข้ามาแทนที่แบรนด์*สตาร์*สำหรับเนื้อหาบันเทิงทั่วไปบน ดิสนีย์+ นอกสหรัฐอเมริกา

ในเดือนมกราคมปี ค.ศ. 2025 บริษัทดิสนีย์ประกาศความตั้งใจที่จะเข้าซื้อหุ้นส่วนใหญ่ 70% ของฟูโบทีวี ซึ่งเป็นบริการโทรทัศน์สตรีมมิ่งคู่แข่ง คาดว่าการขายจะเสร็จสมบูรณ์ภายในปลายปี 2025 หรือต้นปี 2026 โดยธุรกิจที่ควบรวมกันจะประกอบด้วยธุรกิจ ฟูโบทีวี และ ฮูลู+ ทีวีถ่ายทอดสด และจะยังคงนำโดย เดวิด แกนด์เลอร์ ซีอีโอของฟูโบต่อไป บริการสตรีมมิ่งฮูลูของจะยังคงเป็นกรรมสิทธิ์ของดิสนีย์เพียงผู้เดียว

## อ้างอิง

## แหล่งข้อมูลอื่น

* 

หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:ซอฟต์แวร์บนเพลย์สเตชัน 4
หมวดหมู่:ซอฟต์แวร์บนเพลย์สเตชัน 5
หมวดหมู่:บริการวีดิทัศน์ตามคำขอแบบบอกรับสมาชิก
หมวดหมู่:ซอฟต์แวร์บนเอกซ์บอกซ์วัน
ลีกเอิง ฤดูกาล 2024–25

**ลีกเอิง ฤดูกาล 2024–25** () เป็นฤดูกาลที่ 87 นับตั้งแต่การก่อตั้งในฤดูกาล 1932–33 โดยเริ่มต้นฤดูกาลเมื่อวันที่ 16 สิงหาคม ค.ศ. 2024 และสิ้นสุดเมื่อวันที่ 17 พฤษภาคม ค.ศ. 2025 การตกชั้นเพลย์ออฟจะลงเล่นในวันที่ 21 และ 29 พฤษภาคม ค.ศ. 2025 ปารีแซ็ง-แฌร์แม็ง คือแชมป์เก่าสามสมัยติดต่อกัน และในทางคณิตศาสตร์คว้าแชมป์สมัยที่ 13 ซึ่งเป็นสถิติสูงสุดตลอดกาลได้สำเร็จ โดยเหลือการแข่งขันอีก 6 นัด ในวันที่ 5 เมษายน 2025 หลังจากเอาชนะอ็องเฌไป 1-0

## ทีม
มีทีมเข้าร่วมการแข่งขันลีกเอิง 1 ฤดูกาล 2024–25 ทั้งหมด 18 ทีม โดยโอแซร์และอ็องเฌ (ซึ่งทั้งสองทีมกลับมาสู่ลีกสูงสุดหลังจากตกชั้นไปหนึ่งปี) ได้เลื่อนชั้นขึ้นมาหลังจากจบอันดับหนึ่งและสองในลีกเดอ ฤดูกาล 2023–24 ตามลำดับ และแซ็งเตเตียน (ซึ่งกลับมาสู่ลีกสูงสุดหลังจากตกชั้นไปสองปี) ได้เลื่อนชั้นขึ้นมาหลังจากชนะการเพลย์ออฟกับแม็ส พวกเขาเข้ามาแทนที่แม็ส ลอรีย็อง และแกลร์มง (ซึ่งตกชั้นหลังจากอยู่ในลีกสูงสุดหนึ่ง สี่ และสามปี ตามลำดับ) ที่ตกชั้นไปเล่นในลีกเดอ ฤดูกาล 2024–25

### การเปลี่ยนแปลง

### สนามและที่ตั้ง

### บุคลากรและชุดแข่งขัน

### การเปลี่ยนผู้จัดการทีม

## ตารางคะแนน

## ผลการแข่งขัน

## สถิติประจำฤดูกาล

### อันดับผู้ทำประตูสูงสุด

### คลีนชีตส์

### แฮท-ทริคส์

;หมายเหตุ
4 ผู้เล่นที่ทำคนเดียว 4 ประตู

## รางวัล
### รางวัลประจำเดือน

## ตกชั้น เพลย์ออฟ
ฤดูกาล 2024–25 จะจบลงด้วยการเล่นเพลย์ออฟการตกชั้นระหว่างทีมลีกเอิงอันดับที่ 16 และทีมผู้ชนะในรอบรองชนะเลิศของ ลีกเดอ รอบเพลย์ออฟด้วยการเผชิญหน้าสองเลก.

----

## อ้างอิง

## แหล่งข้อมูลอื่น
*

หมวดหมู่:ฤดูกาลในลีกเอิง
1
ฝรั่งเศส
เบร์นท์ ดัส โบรท

**เบร์นท์ ดัส โบรท** (; ขนมปัง[ชื่อ]เบร์นท์) เป็นตัวละครหุ่นกระบอก, ตัวละครสัญลักษณ์ประจำช่อง และป็อปไอคอนจากช่องโทรทัศน์รายการสำหรับเด็ก คีคา ของประเทศเยอรมนี ปัจจุบันปรากฏตัวในรายการ เบร์นท์ ดัส โบรท (*Bernd das Brot*), บราโฟเบร์นท์ (*Bravo Bernd*) และรายการวนซ้ำช่วงค่ำของช่องคีคา เบร์นท์มีลักษณะโดดเด่นที่อุปนิสัยซึมเศร้าเรื้อรังตลอดเวลา

เบร์นท์ปรากฏตัวครั้งแรกบนช่องคีคาในปี 2000 และกลายมาเป็นชื่อที่รู้จักทั่วไปในผู้ชมโทรทัศน์ที่เป็นผู้ใหญ่ในปี 2003 จากการออกอากาศเป็นรายการวนซ้ำช่วงค่ำระหว่าง 21 ถึง 6 นาฬิกาที่ไม่มีรายการประจำของช่องออกอากาศ เบร์นท์ ดัส โบรท กลายมามีสถานะผู้ติดตามเป็นคัลต์ และได้รับรางวัลอาโดล์ฟ-กริมเมอ-ไพรส์ ในปี 2004

## ลักษณะ
เบร์นท์เป็นขนมปังพูลมันที่มีอุปนิสัยซึมเศร้าเรื้อรังตลอดเวลา พูดด้วยเสียงต่ำโทนเดียว มีขนาดตัวเล็ก เป็นรูปสี่เหลี่ยม และมีสีน้ำตาลออกทอง ส่วนมือเชื่อมต่อกับลำตัวโดยตรง ดวงตาเป็นรูปวงกลมและมีรอยย่นโดยรอบ และมีริมฝีปากบาง เบร์นท์ระบุว่าตนเองเป็นส่วนหนึ่งของสปีชีส์ *homo brotus depressivus* (จาก *homo* แปลว่ามนุษย์, *brotus* เล่นคำว่า *brot*; ขนมปัง และ *depressivus* จากคำว่า *depressiv*; ซึมเศร้า, อาจถอดความรวมได้ว่า มนุษย์ขนมปังซึมเศร้า) กิจกรรมโปรดของเขา เช่น การมองผนังทิศใต้ที่บ้าน, จดจำแบบแผนลายของวอลล์เปเปอร์เศษไม้, อ่านนิตยสารเล่มโปรด *The Desert and You* (ทะเลทรายกับคุณ), เติมคอลเล็กชั่นวิดีโอของเส้นทางรถไฟที่น่าเบื่อที่สุด และกินข้าวโอ๊ตต้มในนมไร้รส เบร์นท์เห็นใจตัวเองก่อนเสมอ อารมณ์ร้าย และ ยอมรับว่าทุกอย่างถูกลิขิตมาล่วงหน้าแล้ว

คำพูดติดปากคือ *Mist!* (มิสท์!) ซึ่งนิยมแปลเป็นภาษาอังกฤษว่า "crap!" (เชี่ย! / สัส!) ประโยคติดตัวอื่น ๆ ของเชา เช่น "ให้ผมอยู่คนเดียวเถอะ", "ให้ผมออกไปจากรายการนี้เถอะ" และ "ชีวิตผมคือนรก"

## การผลิต
เบร์นท์เป็นผลงานสร้างสรรค์ในปี 2000 โดย นอร์มัน คึสเทอร์ (Norman Cöster) และ ทอมมี ครัพไวส์ (Tommy Krappweis) จากบริษัทผู้ผลิตภาพยนตร์ บุมฟีล์ม (Bumm Film) ในมิวนิก ช่องโทรทัศน์สำหรับเด็ก คีคา ได้ว่าจ้างบริษัทบันเทิงหลายเจ้าให้รังสรรค์ตัวละครสัญลักษณ์ประจำช่องใหม่ ซึ่งรวมถึงบริษัทเช่น เดอะจิมเฮ็นสันคัมปานี ครัพไวส์กับคึสเทอร์เล่าที่มาของเบร์นท์ว่าขณะนั้นทั้งสองกำลังทานอาหารค่ำอยู่ที่ร้านพิซซา และวาดแบบร่างบนกระดาษเช็ดปากระหว่างมองไปที่ตะกร้าขนมปัง คึสเทอร์กล่าวว่า "ขนมปังเป็น[สิ่งที่]ตลก" ครัพไวส์นำเอาใบหน้าของคึสเทอร์มาเป็นแบบของใบหน้าบนขนมปังรูปสี่เหลี่ยมนี้ และทั้งเบร์นท์กับคึสเทอร์เองล้วนมีลักษณะที่คล้ายกันอย่างมาก

## อ้างอิง

หมวดหมู่:ผู้มีชื่อเสียงทางโทรทัศน์ชาวเยอรมัน
หมวดหมู่:สัญลักษณ์นำโชคเยอรมัน
หมวดหมู่:ตัวละครสมมติชาวเยอรมัน
หมวดหมู่:ขนมปังในวัฒนธรรม
หมวดหมู่:อาหารและเครื่องดื่มสมมติ
ทะเลสาบแอลกอฮอล์แอนด์ดรักอะบิวส์

**ทะเลสาบวิลเลจ** (; ) หรือชื่อเดิม **ทะเลสาบแอลกอฮอล์แอนด์ดรักอะบิวส์** (; ) เป็นอ่างเก็บน้ำในเทศมณฑลริชแลนด์ รัฐเซาท์แคโรไลนา สหรัฐอเมริกา ก่อสร้างแล้วเสร็จในปี 1973 มีขนาด  และเชื่อมต่อกับแม่น้ำเครนครีก (Crane Creek)

## ประวัติศาสตร์
อ่างเก็บน้ำนี้สร้างขึ้นในปี 1973 บนเส้นทางน้ำของแม่น้ำเครนครีก ชื่อเดิม *ทะเลสาบแอลกอฮอล์แอนด์ดรักอะบิวส์* (; ) ปรากฏครั้งแรกบนรายชื่ออ่างเก็บน้ำของกรมทหารวิศวกรรมสหรัฐในเดือนตุลาคม 1981

ชื่อของทะเลสาบนี้ตั้งตาม ศูนย์รักษาการเสพติดแอกอฮอล์และยาเสพติด มอร์ริสวิลเลจ (Morris Village Alcohol and Drug Addiction Treatment Center) ซึ่งเป็นโรงพยาบาลแบบมีเตียงผู้ป่วยในสำหรับผู้ป่วยด้วยภาวะพึ่งพิงสารเสพติด ก่อนปี 2022 เจ้าของศูนย์ ซึ่งคือ กรมสุขภาพจิตรัฐเซาท์แคโรไลนา (South Carolina Department of Mental Health) ใช้ชื่ออ่างเก็บน้ำนี้ว่า "บ่อที่มอร์ริสวิลเลจ" (the pond at Morris Village), "บ่อมอร์ริสวิลเลจ" (Morris Village Pond) หรือ "ทะเลสาบวิลเลจ" ในปี 2022 ชื่อของทะเลสาบถูกเปลี่ยนเป็น ทะเลสาบวิลเลจ (Village Lake) อย่างเป็นทางการโดยคณะกรรมการชื่อทางภูมิศาสตร์

## อ้างอิง
บาร์รูบาร์บของบาร์บารา

**บาร์บารัสราบาเบอร์บาร์** () ซึ่งแปลว่า **บาร์รูบาร์บของบาร์บารา**  เป็นบทบิดลิ้นในภาษาเยอรมันและภาษาดัตช์ที่กลายมาเป็นเพลงแปลก บทบิดลิ้นนี้มีรากอยู่ที่การซ้ำคำว่า "บาร์" (bar)

มิวสิกวิดีโอของเพลงนี้ซึ่งผลิตขึ้นในปลายปี 2023 กลายมาเป็นวิดีโอไวรัล มียอดเข้าชมมากกว่า 47 ล้านครั้งบนติกต็อกในระยะเวลาไม่กี่เดือน

บทบิดลิ้นภาษาเยอรมันว่า *ราบาร์เบอร์บาร์บาราบาร์บาร์บาเรินบาร์ทบาร์เบียร์เบียร์* (; มาจากการประกอบกันของคำว่า Rhabarber Barbara; บาร์บารา นัก[ทำ]รูบาร์บ, Bar; บาร์, Barbaren; คนเถื่อน, Bart Barbier; ช่างโกนหนวด, Bier; เบียร์) หรือรูปแบบคล้ายกันมีอยู่เดิมก่อนจะมีเพลงดังกล่าว

ในกลุ่มภาษาเจอร์มานิก ทั้งคำว่า "บาร์บารา", "รูบาร์บ" (ราบาร์บ) และ "คนเถื่อน" (บาบาเรียน / บาบาเริน) มีศัพทมูลร่วมกัน โดยมาจากภาษากรีกโบราณ  () แปลว่า คนต่างถิ่น  และหมายถึงคนที่พูดอะไรก็ไม่รู้ ("babbler"; ในบริบทที่หมายถึงภาษาต่างถิ่น) ส่วน "ช่างตัดผม" (บาร์เบอร์ / บาเบียร์) มาจากภาษาละติน  แปลว่า "หนวด" (เบียร์ด / บาร์ท)

บทบิดลิ้นลักษณะคล้ายกันปรากฏในข่าวจากปี 1915 ในโอเบอร์เฮาเซิน ซึ่งเรียกผู้สร้างความเสียหายแก่สวนรูบาร์บแห่งหนึ่งว่าเป็น *Rhabarberbarbaren* (ราบาร์เบอร์บาร์บาเริน; "คนเถื่อน[นักทำลาย]รูบาร์บ") 

## อ้างอิง

หมวดหมู่:บทบิดลิ้น
หมวดหมู่:คำและวลีภาษาเยอรมัน
หมวดหมู่:ไวรอลวิดีโอ
หมวดหมู่:เพลงภาษาเยอรมัน
ผ่าโลกบันเทิง (ภาพยนตร์ปี พ.ศ. 2527)

**ผ่าโลกบันเทิง** เป็นภาพยนตร์ไทยแนวสุขนาฏกรรมจินตนิยม เพลง ขนาด 35 มม. พากย์เสียงในฟิล์ม ปี พ.ศ. 2527 สร้างโดยบางกอกการภาพยนตร์ กำกับโดยฉลอง ภักดีวิจิตร นำแสดงโดยธีรพงศ์ เหลียวรักวงศ์, โจ เสมอใจ, กรุง ศรีวิไล และพุ่มพวง ดวงจันทร์ เข้าฉายครั้งแรกเมื่อวันที่ 31 มกราคม พ.ศ. 2527 ที่โรงภาพยนตร์ศาลาเฉลิมไทย อินทรา และลอนดอน ภาพยนตร์เรื่องนี้ยังเป็นภาพยนตร์เรื่องสุดท้ายในชีวิตของสังข์ทอง สีใส เจ้าของฉายา เทพบุตรหน้าผี

## เรื่องย่อ
สตางค์ (ธีรพงศ์ เหลียวรักวงศ์) นักประดิษฐ์หนุ่มผู้รักอิสระ ต้องตกอยู่ท่ามกลางความวุ่นวายเมื่อ นายสิงโต (สมชาย สามิภักดิ์) ผู้เป็นพ่อจ้างกลุ่มผู้ร้ายเพื่อตามตัวเขากลับไป สตางค์จึงต้องร่วมมือกับตระกูล ข.ไข่ เพื่อหยุดยั้งแผนการดังกล่าว

นอกจากการรับมือกับศัตรู สตางค์ยังต้องผลักดัน น้ำผึ้ง (พุ่มพวง ดวงจันทร์) ลูกสาวคนโตของ ตาน้ำ (ส.อาสนจินดา) ช่างตัดผมประจำคลองบางยี่เกและคนรักของ ขุนพล (กรุง ศรีวิไล) พี่ใหญ่แห่งตระกูล ข.ไข่ ให้ก้าวสู่เส้นทางนักร้องตามความฝัน

ท่ามกลางเหตุการณ์ที่ถาโถมเข้ามา ความสัมพันธ์ระหว่างสตางค์กับ น้ำฝน (โจ เสมอใจ) ลูกสาวคนรองของตาน้ำ ค่อย ๆ ก่อตัวขึ้นอย่างไม่รู้ตัว ความรักครั้งนี้จะลงเอยอย่างไร ท่ามกลางอุปสรรคจากครอบครัว ความขัดแย้ง และศัตรูที่รายล้อม

## นักแสดง

## การสร้างใหม่
ในปี พ.ศ. 2551 ฉลอง ภักดีวิจิตรได้นำภาพยนตร์เรื่องผ่าโลกบันเทิงกลับมาสร้างใหม่ในรูปแบบละครโทรทัศน์ โดยมีการปรับเนื้อเรื่องให้ทันสมัยยิ่งขึ้น เพิ่มตัวละครใหม่ และมอบหมายให้เฉิดบุญ ภักดีวิจิตร บุตรชายเป็นผู้กำกับการแสดง ละครเรื่องนี้นำแสดงโดยอานัส ฬาพานิช, จีระนันท์ มะโนแจ่ม, ภาณุ สุวรรณโณ และวรภร เลิศเกียรติไพบูลย์ ออกอากาศทุกวันจันทร์ถึงวันอาทิตย์ เวลา 18.45 น. (เวลามาตรฐานไทย) ทางช่อง 7 ระหว่างวันที่ 6 ธันวาคม พ.ศ. 2551 ถึงวันที่ 22 มกราคม พ.ศ. 2552 รวมจำนวนทั้งสิ้น 46 ตอน นอกจากนี้ ยังได้ กรุง ศรีวิไลผู้รับบท ขุนพล ในเวอร์ชันภาพยนตร์ต้นฉบับมาร่วมแสดงในบท ตาน้ำ

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2527
หมวดหมู่:ภาพยนตร์รักตลกไทย
หมวดหมู่:ภาพยนตร์เพลงไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์โดยบางกอกการภาพยนตร์
หมวดหมู่:ภาพยนตร์ที่กำกับโดย ฉลอง ภักดีวิจิตร
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ไทยที่ดัดแปลงเป็นละครโทรทัศน์
ซิดนีย์มาราธอน

**ซิดนีย์มาราธอน** () เป็นมาราธอนประจำปีจัดขึ้นในนครซิดนีย์ ประเทศออสเตรเลีย จัดขึ้นครั้งแรกในวันที่ 30 เมษายน 2000 เริ่มแรกเป็นกิจกรรมนำร่องสำหรับซิดนีย์โอลิมปิกส์ปี 2000 จากนั้นมาจัดต่อเนื่องเป็นประจำทุกปีนับตั้งแต่โอลิมปิกส์ฤดูร้อนปี 2000 มาราธอนนี้ได้รับสถานะแพลตินัมเลเบิลสำหรับงานวิ่งถนนโดยกรีฑาโลก ในอดีตจัดในช่วงเดือนกันยายน ก่อนจะขยับมาเป็นปลายเดือนสิงหาคมตั้งแต่ปี 2025 ในฐานะส่วนหนึ่งของการเข้าสู่การเป็นเวิลด์มาราธอนเมเจอส์

นอกจากระยะมาราธอนแล้ว ซิดนีย์มาราธอนยังมีระยะสิบกิโลเมตร และห้ากิโลเมตร

## ประวัติศาสตร์
ซิดนีย์มาราธอนจัดขึ้นครั้งแรกในเดือนเมษายน 2000 บนเส้นทางเดียวกับมาราธอนในกีฬาโอลิมปิกส์ฤดูร้อนปี 2000 ในปี 2001 ผู้ชนะฝั่งหญิงคือกฤษณา สแตนตัน ซึ่งไม่เคยวิ่งมาราธอนมาก่อน และลงวิ่งเพราะเพื่อนท้าทาย

ในปี 2014 มาราธอนนี้ได้รับสถานะซิลเวอร์เลเบิลสำหรับการวิ่งถนนโดย IAAF และในเดือนธันวาคม 2014 ขึ้นมารับสถานะโกลด์เลเบิล ทันเวลาสำหรับงานวิ่งปี 2015 โดยปัจจุบันซิดนีย์มาราธอนมีสถานะเป็นงานวิ่งถนนระดับแพลตินัมเลเบิล

ในปี 2020 เนื่องด้วยการระบาดของโควิด-19 ในประเทศออสเตรเลีย ได้ยกเลิกงานวิ่งบนเส้นทางจริง และผู้สมัครทั้งหมดได้รับสิทธิ์วิ่งในงานปี 2021 โดยทันที รวมถึงได้รับสิทธิ์เข้าร่วมการวิ่งเวอร์ชวลโดยไม่เสียค่าสมัครเพิ่ม มอเซส คีเบิท ชนะในปี 2022 ด้วยเวลา 2:07:02 ทำลายสถิติของมาราธอนนี้ และเป็นการวิ่งมาราธอนที่เร็วที่สุดที่มีมาในประเทศออสเตรเลีย

ในเดือนกรกฎาคม 2022 ผู้จัดประกาศว่าจะทำการเสนอชื่อซิดนีย์มาราธอนเป็นเวิลด์มาราธอนเมเจอส์ หลังการประเมินสถานะผู้สมัครผ่านสองปีติดกัน ซิดนีย์มาราธอนได้รับประกาศให้เข้าสู่เมเจอส์เป็นครั้งแรกในวันที่ 4 พฤศจิกายน 2024 และจัดวิ่งครั้งแรกในฐานะเวิลด์เมเจอร์ในงานปี 2025 เมื่อวันที่ 31 สิงหาคม 2025 ในซิดนีย์มาราธอนปี 2025 ได้ทำลายสถิติการวิ่งมาราธอนที่เร็วที่สุดในประเทศออสเตรเลียทั้งฝ่าายและหญิง โดย ฮาอีเลมาร์ยัม กีโรส เร็วกว่าสถิติเดิมจากปี 2024 โดยบรีมิน กิปโกรีร์ ด้วยเวลา 12 วินาที และซีฟาน ฮัสซาน ทำลายสถิติเดิมของ โวร์เกเนช เอเดซา จากปี 2024 ด้วยเวลาเร็วกว่ามากกว่า 4 นาที

## เส้นทาง

เส้นทางวิ่งของซิดนีย์มาราธอนในอดีตเป็นเส้นทางเดียวกับที่ใช้แข่งมาราธอนในโอลิมปิกส์ฤดูร้อนปี 2000 กระทั่งในปี 2010 ได้เปลี่ยนมาเป็นเส้นทางใหม่ที่เป็นทางราบมากขึ้น โดยผู้จัดระบุว่าเส้นทางใหม่นี้ยัง "เร็วขึ้น สวยขึ้น และเป็นมิตรขึ้นกับผู้ชม"

เส้นทางมาราธอนเป็นแบบเริ่มปละจบคนละจุด โดยเริ่มต้นที่นอร์ธซิดนีย์ ข้ามสะพานซิดนีย์ฮาร์เบอร์ ผ่านพีร์มอนต์ (Pyrmont), เดอะร็อกส์ (The Rocks), ลงถนนออกซ์เฟิร์ด (Oxford Street) และถนนแอนแซ็กพาเรด (Anzac Parade) มุ่งหน้าคิงส์เฟิร์ด (Kingsford) และกลับเข้าสู่ตัวเมืองผ่านสวนมัวร์ (Moore Park), สวนเซนเทนเนียล (Centennial Park) และจบที่ด้านหน้าโรงอุปรากรซิดนีย์

## อ้างอิง

หมวดหมู่:มาราธอน
หมวดหมู่:กีฬาในประเทศออสเตรเลีย
หมวดหมู่:เวิลด์มาราธอนเมเจอส์
หมวดหมู่:ซิดนีย์
อาโครโปลิส (หนังสือพิมพ์)

***อาโครโปลิส*** () เป็นหนังสือพิมพ์กรีกที่อิงจากเอเธนส์ หนังสือพิมพ์นี้มีบทบาทในข้อพิพาทปัญหาภาษากรีกระหว่าง ค.ศ. 1883 ถึง 1921 โดยเฉพาะในเหตุการณ์ที่นำไปสู่การกบฏพระวรสารในเอเธนส์เมื่อ ค.ศ. 1901

## ประวัติ
*อาโครโปลิส*ฉบับนี้เป็นผลงานการสร้างสรรค์ของชายคนเดียวชื่อ Vlasis Gavriilidis ผู้ก่อตั้งใน ค.ศ. 1883 และมีบทบาทสำคัญในการบริหารงานจนกระทั่งเสียชีวิตใน ค.ศ. 1920 แปดเดือนต่อมา หนังสือพิมพ์จึงหยุดตีพิมพ์ไป แต่ก็ได้รับการเปิดตัวใหม่ใน ค.ศ. 1929 และตีพิมพ์เป็นระยะ ๆ ตั้งแต่นั้นเป็นต้นมา

## อ้างอิง
อะเมซิ่งไทยแลนด์มาราธอนแบงค็อก

**อะเมซิ่งไทยแลนด์มาราธอนแบงค็อก** (; ตัวย่อ **ATMBKK**) เป็นงานวิ่งถนนระยะมาราธอนที่จัดรายปีในกรุงเทพมหานคร ประเทศไทย จัดขึ้นครั้งแรกในวันที่ 3-4 กุมภาพันธ์ 2018 โดยการท่องเที่ยวแห่งประเทศไทย ภายใต้แคมเปญ *[[อะเมซิ่งไทยแลนด์]]* โดยมีไทยแลนด์ไตร-ลีก เป็นผู้จัดการงาน มาราธอนนี้ได้รับสถานะเลเบิลสำหรับการวิ่งถนนโดยกรีฑาโลก และได้รับบรอนซ์เลเบิลในปี 2020 สำหรับงานปี 2021 งานนี้ได้รับการรับรองอย่างเป็นทางการโดยทั้งรัฐบาลไทยและรัฐบาลท้องถิ่นของกรุงเทพมหานคร งานวิ่งนี้มีสี่ระยะ ได้แก่ มาราธอน, ฮาล์ฟมาราธอน, 10 และ 5 กิโลเมตร 

งานวิ่งนี้สร้างรายได้มากกว่า 500 ร้อยล้านบาทต่อปีให้กับภาคการท่องเที่ยวของเมือง ในปี 2025 มียอดผู้สมัครเข้าร่วมมากกว่า 48,000 คนสำหรับทุกระยะ โดยเป็นระยะมาราธอนอย่างเดียว 5,008 คน โดยจำนวนยอดผู้สมัครที่สูงเป็นประวัติการณ์ทำให้งานต้องปิดรับสมัครก่อนกำหนด ในขณะที่ยอดผู้สมัครของปี 2024 อยู่ที่ประมาณ 33,000 คน ในทุกระยะ

## ประวัติศาสตร์

งานวิ่งนี้จัดครั้งแรกในปี 2018 โดยวิ่งจากราชมังคลากีฬาสถานไปสิ้นสุดที่อนุสาวรีย์ประชาธิปไตย ในปีแรกนั้นจัดตรงกันกับวัดสอบโอเน็ต ซึ่งเป็นการสอบวัดระดับของประเทศในระดับต่ำกว่าอุดมศึกษา

นักวิ่งผู้ถือสถิติมาราธอนโลก เอลีอูด คิปโชเก เข้าร่วมวิ่งในงานนี้ตั้งแต่ปี 2024 ในฐานะฑูตการท่องเที่ยวของการท่องเที่ยวแห่งประเทศไทย โดยเข้าร่วมวิ่งระยะ 10K ในปี 2024 และฮาล์ฟ-มาราธอนในปี 2025 โดยวิ่งเคียงสมเด็จพระนางเจ้าสุทิดา พัชรสุธาพิมลลักษณ พระบรมราชินี ในทั้งสองโอกาส

นับตั้งแต่ปี 2024 ได้ปรับเส้นทางวิ่งใหม่เป็นจากเอ็มบีเคเซ็นเตอร์ไปสิ้นสุดที่สนามหลวง โดยรถไฟฟ้าบีทีเอสได้ขยายเวลาทำการในวันดังกล่าวเพื่อำนวยความสะดวกผู้เข้าร่วมเนื่องจากจุดเริ่มต้นของงานที่อยู่ติดกับสถานีของระบบ

ในมาราธอนปี 2025 ไนกี้ในฐานะผู้สนบัสนุนหลักรายหนึ่ง ได้เช่าป้ายโฆษณาจำนวนมากระหว่างเส้นทางวิ่ง แสดงข้อความต่าง ๆ ที่ใช้การก็อปปีไรต์ที่เฉพาะต่อบริบทอย่างยิ่ง ("hypercontextualised") กับบริบทของกรุงเทพมหานคร เช่น "No Tuk-Tuks, No Motorbikes, Just Your Legs" (ไม่มีตุ๊กตุ๊ก ไม่มีมอเตอร์ไซค์ มีแต่ขาของคุณ) โฆษณาชุดนี้ได้รับคำชื่นชมจากทั้งผู้เข้าร่วมและจากโลกอินเทอร์เน็ต

## เส้นทาง

เส้นทางวิ่งมาราธอนของ ATMBKK เป็นแบบเริ่มและสิ้นสุดคนละจุด โดยเริ่มต้นจากเอ็มบีเคเซ็นเตอร์ ผ่านสถานที่สำคัญเช่นอนุสาวรีย์ชัยสมรภูมิและพระที่นั่งอนันตสมาคม ก่อนจะวิ่งไปทางทิศตะวันตกขึ้นสะพานพระรามแปดเข้าสู่ทางคู่ขนานลอยฟ้าบรมราชชนนี วกกลับ ก่อนจะสิ้นสุดที่สนามหลวง เส้นทางสำหรับระยะฮาล์ฟมาราธอนเป็นเส้นทางเดียวกัน แต่ไม่วกขึ้นสะพานพระรามแปดและทางคู่ขนานลอยฟ้า

เส้นทางเดิมที่ใช้ระหว่างปี 2018 ถึง 2023 เริ่มต้นที่ราชมังคลากีฬาสถานและสิ้นสุดที่อนุสาวรีย์ประชาธิปไตย ก่อนปรับมาใช้เส้นทางปัจจุบันตั้งแต่ปี 2024

## อ้างอิง

หมวดหมู่:มาราธอน
หมวดหมู่:กีฬาในกรุงเทพมหานคร
หมวดหมู่:ก่อตั้งในกรุงเทพมหานครในปี พ.ศ. 2561
การโจมตีเวเนซุเอลาโดยสหรัฐอเมริกา พ.ศ. 2569

เมื่อวันที่ 3 มกราคม พ.ศ. 2569 สหรัฐอเมริกาได้เปิดฉากโจมตีทางอากาศต่อหลายเป้าหมายในพื้นที่ตอนเหนือของประเทศเวเนซุเอลา รวมถึงกรุงการากัส เมืองหลวงของประเทศ ภายใต้รหัสนาม **ปฏิบัติการแอบโซลูตรีซอล์ฟ** () ซึ่งถือเป็นการยกระดับความตึงเครียดครั้งสำคัญของความขัดแย้งที่ดำเนินอยู่ระหว่างทั้งสองประเทศ

ประธานาธิบดีนิโกลัส มาดูโร ของเวเนซุเอลา ประกาศสถานการณ์ฉุกเฉินทั่วประเทศหลังเกิดเหตุระเบิดขึ้น ขณะที่เวลา 04.21 น. ตามเวลาเขตตะวันออกของสหรัฐ ประธานาธิบดีดอนัลด์ ทรัมป์ ของสหรัฐ แถลงว่า มาดูโรและภรรยา คือ ซีเลีย ฟลอเรส ถูกจับกุมและถูกนำตัวออกนอกประเทศแล้ว ด้านอัยการสูงสุดสหรัฐ แพม บอนดี ระบุว่าทั้งสองจะถูกดำเนินคดีในข้อหาเกี่ยวข้องกับการค้ายาเสพติดและการก่อการร้าย (narcoterrorism) ขณะเดียวกัน เดลซี โรดริเกซ รองประธานาธิบดีเวเนซุเอลา ยืนยันว่ามาดูโรและภรรยายังไม่สามารถติดต่อได้ พร้อมเรียกร้องให้มีการแสดง "หลักฐานว่ายังมีชีวิตอยู่" ขณะที่เจ้าหน้าที่จากสหรัฐและหลายประเทศตั้งคำถามถึงความชอบด้วยกฎหมายของการโจมตีดังกล่าว

ประธานาธิบดีดอนัลด์ ทรัมป์ ระบุว่าสหรัฐอเมริกามีแผนจะเข้าควบคุมและบริหารเวเนซุเอลาเป็นการชั่วคราว ซึ่งเท่ากับกองทัพสหรัฐก่อการรัฐประหารในประเทศเวเนซุเอลาจนกว่าจะมี "การเปลี่ยนผ่านทางการเมืองที่ปลอดภัย เหมาะสม และรอบคอบ" ขณะเดียวกัน เจ้าหน้าที่จากสหรัฐระบุว่า บริษัทอเมริกันจะมีบทบาทในอุตสาหกรรมน้ำมันของเวเนซุเอลา และย้ำว่าน้ำมันที่ถูกขโมยไปจะต้องถูกนำกลับคืนมา

## อ้างอิง

หมวดหมู่:กองกำลังเดลตา
หมวดหมู่:ปฏิบัติการที่เกี่ยวข้องกับหน่วยรบพิเศษของสหรัฐ
หมวดหมู่:การบุกครองโดยสหรัฐ
ตำบลบางหมาก (อำเภอกันตัง)

**บางหมาก** เป็นตำบลในอำเภอกันตัง จังหวัดตรัง ปัจจุบันอยู่ในความดูแลขององค์การบริหารส่วนตำบลบางหมากตั้งแต่ปี พ.ศ. 2539 เป็นที่ตั้งของอดีตสถานีรถไฟพรุใหญ่ในเส้นทางรถไฟสายตรัง-กันตัง 

## ที่ตั้งและอาณาเขต
ตำบลบางหมาก มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลควนธานี และตำบลควนปริง (อำเภอเมืองตรัง)
* **ทิศตะวันออก** ติดต่อกับตำบลคลองชีล้อม
* **ทิศใต้** ติดต่อกับตำบลบางเป้า
* **ทิศตะวันตก** ติดต่อกับตำบลย่านซื่อ

## ประวัติ
บางหมาก เดิมเป็นพื้นที่ไม่เจริญนัก แต่ต่อมาได้รับการแต่งตั้งนายไมตรี แอบู (เนตรวิจิตร) มีนามว่า "ขุนบางหมาก" หรือ "ขุนตาขาว" นายบ้านคนแรก อาศัยอยู่ ณ ตำบลบางหมาก ในสมัยรัชกาลที่ 5 ขุนบางหมากได้สร้างควนตำหนักจันทน์ ร่วมกับพระยารัษฎานุประดิษฐ์มหิศรภักดี (คอซิมบี้ ณ ระนอง) โดยทั้งสองคนเป็นเพื่อนกันในขณะนั้น และในสมัยสงครามโลกครั้งที่ 2 ญี่ปุ่นได้เดินทางผ่านหมู่ที่ 2 และ 3 ของตำบลบางหมาก และได้ตั้งฐานทัพที่ทุ่งทัพไทยโดยผ่านที่ถนนยุทธศาสตร์ เพื่อจะไปที่สนามบินตรัง ถนนสายนี้ยังมีให้เห็นอยู่ในปัจจุบัน

## การปกครองส่วนภูมิภาค

### การปกครองส่วนภูมิภาค
ตำบลบางหมากแบ่งพื้นที่การปกครองออกเป็น 6 หมู่บ้าน ได้แก่

* **หมู่ที่ 1** บ้านบางหมาก
* **หมู่ที่ 2** บ้านพรุใหญ่
* **หมู่ที่ 3** บ้านบางหมาก
* **หมู่ที่ 4** บ้านโต๊ะเมือง
* **หมู่ที่ 5** บ้านไร่ใหญ่
* **หมู่ที่ 6** บ้านตะเคียนหลบฟ้า

## อ้างอิง

บางหมาก
บางหมาก
ตำบลคลองลุ

**คลองลุ** เป็นตำบลในอำเภอกันตัง จังหวัดตรัง ปัจจุบันอยู่ในความดูแลขององค์การบริหารส่วนตำบลคลองลุตั้งแต่ปี พ.ศ. 2539  

## ที่ตั้งและอาณาเขต
ตำบลคลองลุ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลโคกยาง
* **ทิศตะวันออกและทิศใต้** ติดต่อกับตำบลย่านซื่อ
* **ทิศตะวันตก** ติดต่อกับตำบลบ่อน้ำร้อน

## ประวัติ
คลองลุ เดิมเป็นพื้นที่หมู่ 1 ในเขตตำบลย่านซื่อ อำเภอกันตัง ต่อมาปี พ.ศ. 2490 ทางจังหวัดตรังได้ประกาศแยกพื้นที่ บางส่วนของตำบลย่านซื่อ ได้แก่ หมู่ 1 บ้านคลองลุ, หมู่ 2 บ้านท่าด่าน, หมู่ 3 บ้านบางเตา, หมู่ 4 บ้านทอนหาญ และหมู่ 5 บ้านนาเหนือ รวม 5 หมู่บ้าน ออกมาตั้งเป็น ตำบลคลองลุ

คําว่า "คลองลุ" เป็นชื่อของลําคลองสายหลักและสายสําคัญ ซึ่งต้นกําเนิดมาจากภูเขาในหมู่ 1 ตําบลคลองลุ (บ้านช่องลม) ไหลผ่านสู่คลองบางเตาในพื้นที่หมู่ 3 และไหลลงสู่แม่น้ำตรัง จึงตั้งชื่อตำบลเป็น *คลองลุ*

## การปกครองส่วนภูมิภาค

### การปกครองส่วนภูมิภาค
ตำบลคลองลุแบ่งพื้นที่การปกครองออกเป็น 7 หมู่บ้าน ได้แก่

* **หมู่ที่ 1** บ้านคลองลุ
* **หมู่ที่ 2** บ้านท่าด่าน
* **หมู่ที่ 3** บ้านบางเตา
* **หมู่ที่ 4** บ้านทอนหาญ
* **หมู่ที่ 5** บ้านนาเหนือ
* **หมู่ที่ 6** บ้านคลองเคียน
* **หมู่ที่ 7** บ้านท่าจูด

## อ้างอิง

คลองลุ
คลองลุ
มาริอา โกรินา มาชาโด

**มาริอา โกรินา มาชาโด ปาริสกา** (; เกิด 7 ตุลาคม ค.ศ. 1967) เป็นนักการเมืองและนักเคลื่อนไหวชาวเวเนซุเอลา และเป็นหนึ่งในผู้นำฝ่ายค้านคนสำคัญที่ต่อต้านรัฐบาลของอูโก ชาเบซ และนิโกลัส มาดูโร เธอเคยดำรงตำแหน่งสมาชิกสมัชชาแห่งชาติเวเนซุเอลาระหว่าง ค.ศ. 2011-2014 และเคยลงสมัครรับเลือกตั้งเป็นประธานาธิบดีมาแล้ว

มาชาโดเป็นวิศวกรอุตสาหการ และจบการศึกษาระดับปริญญาโทด้านการเงิน เธอเริ่มต้นเส้นทางการเมืองในฐานะหนึ่งในผู้ก่อตั้งองค์กรเฝ้าระวังการเลือกตั้ง ซูมาเต ปัจจุบันเธอดำรงตำแหน่งผู้ประสานงานระดับชาติของพรรคการเมืองเบนเตเวเนซุเอลา และเคยลงสมัครในการเลือกตั้งขั้นต้นของฝ่ายค้านเพื่อชิงตำแหน่งประธานาธิบดีใน ค.ศ. 2012 ซึ่งเธอพ่ายแพ้ให้แก่เอนริเก กาปริเลส ในช่วงการประท้วงในเวเนซุเอลา ค.ศ. 2014 เธอมีบทบาทสำคัญในการจัดการชุมนุมต่อต้านรัฐบาลของนิโกลัส มาดูโร

ใน ค.ศ. 2023 มาชาโดชนะการเลือกตั้งขั้นต้นของฝ่ายค้าน และได้รับเลือกให้เป็นผู้สมัครเอกภาพในการเลือกตั้งประธานาธิบดี ค.ศ. 2024 อย่างไรก็ตาม รัฐบาลเวเนซุเอลาได้สั่งห้ามไม่ให้เธอลงสมัครรับเลือกตั้ง ต่อมาเธอเสนอชื่อ โกรินา โยริส เป็นผู้สมัครแทน ก่อนที่ตำแหน่งดังกล่าวจะเปลี่ยนไปเป็น เอดมุนโด กอนซาเลซ ในภายหลัง ฝ่ายค้านได้เผยแพร่ผลการนับคะแนนที่ระบุว่ากอนซาเลซชนะการเลือกตั้งในเดือนกรกฎาคม ค.ศ. 2024 อย่างถล่มทลาย ขณะที่สภาการเลือกตั้งแห่งชาติซึ่งอยู่ภายใต้การควบคุมของรัฐบาลประกาศชัยชนะให้นิโกลัส มาดูโร โดยไม่แสดงหลักฐานประกอบ ไม่นานหลังการเลือกตั้ง มาชาโดประกาศว่าเธอได้หลบซ่อนตัว เนื่องจากเกรงว่าจะไม่ได้รับความปลอดภัยในชีวิตและเสรีภาพภายใต้รัฐบาลของมาดูโร

ใน ค.ศ. 2025 มาชาโดได้รับรางวัลโนเบลสาขาสันติภาพ จากผลงานอันไม่รู้จักเหน็ดเหนื่อยในการส่งเสริมสิทธิประชาธิปไตยของประชาชนชาวเวเนซุเอลา และการต่อสู้เพื่อให้เกิดการเปลี่ยนผ่านจากเผด็จการสู่ประชาธิปไตยอย่างยุติธรรมและสันติ เธอเคยได้รับการคัดเลือกให้เป็นหนึ่งในรายชื่อ 100 วีเมนของบีบีซี ใน ค.ศ. 2018 และได้รับการยกย่องให้เป็นหนึ่งใน 100 บุคคลทรงอิทธิพลที่สุดของนิตยสารไทม์ ประจำปี ค.ศ. 2025 นอกจากนี้ ใน ค.ศ. 2024 มาชาโดยังได้รับรางวัล Václav Havel Human Rights Prize และรางวัลซาคารอฟ (ร่วมกับกอนซาเลซ) จากการเป็นตัวแทนของชาวเวเนซุเอลาที่ต่อสู้เพื่อประชาธิปไตย

## อ้างอิง

หมวดหมู่:บุคคลที่เกิดในปี พ.ศ. 2510
หมวดหมู่:บุคคลที่ยังมีชีวิตอยู่
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:บุคคลจากการากัส
คลาเดอราดัทช์

***คลาเดอราดัทช์*** (, ; ) เป็นนิตยสารเสียดสีภาษาเยอรมันที่ตีพิมพ์ครั้งแรกในเบอร์ลินเมื่อวันที่ 7 พฤษภาคม ค.ศ. 1848 นิตยสารนี้ตีพิมพ์รายสัปดาห์ หรือตามที่*คลาเดอราดัทช์*ระบุไว้ว่า "ตีพิมพ์ทุกวัน ยกเว้นวันธรรมดา" นิตยสารนี้ก่อตั้งโดย Albert Hofmann และ David Kalisch ซึ่งคนหลังเป็นบุตรชายของพ่อค้าชาวยิวและเป็นผู้แต่งผลงานตลกหลายเรื่อง นิตยสารนี้หยุดตีพิมพ์ใน ค.ศ. 1944

## ภูมิหลัง

*คลาเดอราดัทช์*ฉบับพิมพ์ครั้งแรกที่ Kalisch เขียนขึ้นเกือบทั้งหมด พิมพ์ออกมา 4,000 เล่ม และขายหมดภายใน 24 ชั่วโมง ต่อมามีการจ้างนักเขียนอีกสองคนคือ Ernst Dohm และ Rudolf Löwenstein ภาพวาดของ Wilhelm Scholz ปรากฏในฉบับพิมพ์ครั้งที่สอง และจะปรากฏต่อไปอีก 40 ปี นิตยสารขายได้ 50,000 เล่มใน ค.ศ. 1890 และ 85,000 เล่มใน ค.ศ. 1911

เดิมที *คลาเดอราดัทช์*เป็นนิตยสารเสรีนิยม แต่ค่อย ๆ มีแนวคิดอนุรักษ์นิยมมากขึ้นเรื่อย ๆ ในสมัยบิสมาร์ค นิตยสานี้รสนับสนุนนโยบายของนายกรัฐมนตรี ในสมัยไวมาร์ นิตยสารมีจุดยืนชาตินิยมเยอรมัน หลังจากที่ Hugo Stinnes นักอุตสาหกรรม เข้าครอบครองกิจการใน ค.ศ. 1923 เนื้อหาของนิตยสารก็มีแนวคิดเอียงขวามากขึ้นเรื่อย ๆ และแสดงความเห็นอกเห็นใจฮิตเลอร์และระบอบชาติสังคมนิยมบ้าง นิตยสารฉบับนี้ได้ใช้แนวทางเสียดสีที่รุนแรงต่อชาวยิวหลัง ค.ศ. 1933  ซึ่งสอดคล้องกับนิตยสาร *[[Die Brennessel]]* ของนาซี

## ผู้มีส่วนร่วม

## อ้างอิง

## แหล่งข้อมูลอื่น
*
* All issues of the *Kladderadatsch* in digitized form (pdf) available at the University of Heidelberg Library: Kladderadatsch (1848-1944)
วัดกลางทุ่ง

**วัดกลาง** อาจหมายถึง

* วัดกลางทุ่ง อำเภอฝาง จังหวัดเชียงใหม่
* วัดกลางทุ่ง อำเภอสันป่าตอง จังหวัดเชียงใหม่
* วัดกลางทุ่ง จังหวัดพระนครศรีอยุธยา
* วัดกลางทุ่ง จังหวัดแม่ฮ่องสอน
หนุ่มน้อยกรังด์ปรีซ์

***Arrow Emblem: Hawk of the Grand Prix*** หรือในชื่อภาษาไทย ***หนุ่มน้อยกรังด์ปรีซ์*** (ชื่อเรื่องในสมัยนั้นคือ ปี พ.ศ. 2520) () เป็น ซีรีส์อนิเมะที่ออกอากาศตั้งแต่ปี 1977 ถึง 1978 ในญี่ปุ่นมีทั้งหมด 44 ตอน ออกอากาศตอนละ 25 นาที เป็นที่รู้จักในชื่อ " *Arrow Emblem Grand Prix no Taka* " ในสหรัฐอเมริกามีการตัดต่อใหม่เป็นภาพยนตร์สั้นชื่อ " *Super Grand Prix* "

ซีรีส์อนิเมะเรื่องนี้ เคยออกอากาศฉายในเมืองไทยครั้งแรกทางช่อง 7 สีทีวีเพื่อคุณ เมื่อประมาณ พ.ศ.2520 ประมาณยุค 70 ในเวลาประมาณตอนช่วงบ่าย 3 โมงเย็น หลังเด็กๆ กลับจากโรงเรียน โดยในสมัยนั้นใช้ชื่อว่า "หนุ่มน้อยกรังด์ปรีซ์" 

## เรื่องราวต้นฉบับ
เรื่องราวเกี่ยวกับชายหนุ่มชื่อทาคายะ โทโดโรกิ ผู้ใฝ่ฝันอยากเป็น นักแข่ง F1 เขาทุ่มเทพลังทั้งหมดเพื่อคว้าชัยชนะในการแข่งขันรถสต็อกคาร์ระดับเริ่มต้น แต่เกิดพลาดท่ารถลื่นไถลเพราะน้ำมันขณะนำอยู่เนื่องจากเสียสมาธิไปชั่วขณะ ทำให้เกิดอุบัติเหตุ ส่งผลให้ทาคายะสูญเสียความมั่นใจและสาบานว่าจะเลิกแข่งรถในที่สุด จากนั้นคนแปลกหน้าสวมหน้ากากก็ปรากฏตัวที่ข้างเตียงของเขาในโรงพยาบาลและแนะนำตัวเองว่าเป็นนักแข่งชื่อดังระดับโลก "นิค" ( นิกิ ลาวดาในภาษาอื่นๆ) เขาให้กำลังใจทาคายะให้ลุกขึ้นมาและลองขับรถต้นแบบคัน ใหม่ ไม่นานเขาก็ได้เป็นสมาชิกทีม "คาโทริ มอเตอร์ส" โดยหวังที่จะเป็นแชมป์โลก F1 ขับรถ "โทโดโรกิ สเปเชียล" ซึ่งเป็นรถที่เขาออกแบบเอง 

## ตัวแสดง

* เคอิ โทมิยามะ (Kei Tomiyama) รับบทเป็น ทาคายะ โทโดโรกิ (Takaya Todoroki)
* ฮิเดคัทสุ ชิบาตะ (Hidekatsu Shibata) รับบทเป็น ไดซากุ คุรุมะ (Daisaku Kuruma)
* คัน โทคุมารุ (Kan Tokumaru) รับบทเป็น นิค ลาวดา (Nick Lauda)
* ไคอิชิ โนดะ (Keiichi Noda) พากย์เป็น มาซารุ โอฮินาตะ (Masaru Ohinata)
* เคนิชิ โอกาตะ รับบทเป็น ซาซากิ
* โคจิ ยาดะ รับบทเป็นผู้บรรยายในสนามแข่ง
* มามิ โคยามะ (Mami Koyama) รับบทเป็น สุซุโกะ โอเสะ (Suzuko Ōse)
* มาซาโกะ โนซาวะ (Masako Nozawa) พากย์เป็น ฮันโกโร โอเสะ (Hangorō Ōse)
* ริโฮโกะ โยชิดะ (Rihoko Yoshida) รับบทเป็น ไร คาโตริ (Rie Katori)
* ยาสุโอะ ฮิซามัทสุ (Yasuo Hisamatsu) รับบทเป็น โกอิชิโร คาโตริ (Gōichiro Katori)

## อ้างอิง

## ลิ้งค์ภายนอก
* 
*
วัดกระแซง

**วัดกระแซง** อาจหมายถึง
* วัดกระแซง จังหวัดพระนครศรีอยุธยา
* วัดกระแซง จังหวัดศรีสะเกษ
เรียว อูเอฮาระ

**เรียว อูเอฮาระ** (; ; 14 กุมภาพันธ์ ค.ศ. 1985 – ) เป็นนางแบบนู้ดชาวญี่ปุ่น

## ประวัติและชีวิตส่วนตัว
เธอเกิดที่โตเกียว ส่วนสูง 157 ซม. สัดส่วน อก 86 ซม., เอว 57 ซม., สะโพก 82 ซม. หมู่โลหิตบี ส่วนงานอดิเรกและความสามารถพิเศษคือการเพนต์เล็บและเล่นเปียโน

## ประวัติ
เธอได้รับการเปิดตัวในเดือนตุลาคม ค.ศ. 2003 ด้วยหนังสือภาพถ่ายดิจิทัล "ไพรเวต-อายะー" ซึ่งในผลงานส่วนใหญ่ของเธอ ชื่อของเธอจะออกเสียงว่า "อูเอฮาระ เรียว" แต่ในหนังสือภาพถ่ายดิจิทัลบางเล่มจะออกเสียงว่า "อูเอฮาระ อายะ"

ส่วนอูเอฮาระ อายะ ที่ปรากฏตัวในวิดีโอสำหรับผู้ใหญ่เรื่อง "โอโตฮิเมะ 〜เพรฌัส โจชิ โคเซ จู〜 ได อิจิ โช" เป็นคนละคนกัน

## ผลงาน

### อิมเมจวิดีโอ
* ราไต อูเอฮาระ อายะ () [ดีวีดี] (25 ธันวาคม ค.ศ. 2003 โดยค่ายชัฟเฟิล)
* โทรุ เอโร 〜โมชิโมะ, อาโนะ โกะ โนะ ฟูกุ งะ ซูเกตาระ〜 อูเอฮาระ อายะ () (1 มกราคม ค.ศ. 2005 โดยค่ายมูดีซ์)
* เอโรติกาไนน์ () (15 เมษายน ค.ศ. 2005 โดยค่ายเบาเฮาส์)

### หนังสือภาพถ่าย
* อูเอฮาระ อายะ เฟิสต์ ชาชิน-ชู "เรียว โชส์* ออฟ!" () (9 กุมภาพันธ์ ค.ศ. 2004 โดยสำนักพิมพ์อควาเฮาส์) ISBN 4-86046-077-4

### หนังสือภาพถ่ายดิจิทัล
* ชิโรโตะ ชาชิน-ชู "ไพรเวต-อายะ-" () (24 ตุลาคม ค.ศ. 2003 โดยเลเวลโฟร์)
* อูเอฮาระ อายะ ชาชิน-ชู "ไต้หวันเซ็กส์" () (16 มกราคม ค.ศ. 2004 โดยเลเวลโฟร์)
* อูเอฮาระ อายะ เดจิตารุ ชาชิน-ชู "เรดโซน" () (15 พฤษภาคม ค.ศ. 2004 โดยเลเวลโฟร์)
* อูเอฮาระ อายะ เดจิตารุ ชาชิน-ชู "นูเระ ฮาดะ" () (15 พฤษภาคม ค.ศ. 2004 โดยเลเวลโฟร์)
* อูเอฮาระ อายะ เดจิตารุ ชาชิน-ชู "เวอร์จิน บีต" () (22 พฤษภาคม ค.ศ. 2004 โดยเลเวลโฟร์)
* อูเอฮาระ อายะ เดจิตารุ ชาชิน-ชู "โอเอซิส" () (10 มิถุนายน ค.ศ. 2004)
* แอต มิสตี ฮาดะ คา-กัง เดจิตารุ ชาชิน-ชู อูเอฮาระ อายะ (โจกัง) () (10 มิถุนายน ค.ศ. 2004)
* แอต มิสตี ฮาดะ คา-กัง เดจิตารุ ชาชิน-ชู อูเอฮาระ อายะ (เกกัง) () (10 มิถุนายน ค.ศ. 2004)
* อูเอฮาระ อายะ เดจิตารุ ชาชิน-ชู "อาร์ ชิเต" () (12 มิถุนายน ค.ศ. 2004 โดยเลเวลโฟร์)
* อูเอฮาระ อายะ เดจิตารุ ชาชิน-ชู "นามะ โดริ" () (8 กรกฎาคม ค.ศ. 2004)
* อูเอฮาระ อายะ เดจิตารุ ชาชิน-ชู "วอตช์ เอาต์" () (22 กรกฎาคม ค.ศ. 2004)
* อูเอฮาระ อายะ เดจิตารุ ชาชิน-ชู "เอกซิบิชันนิส เกิร์ล" () (14 ตุลาคม ค.ศ. 2004)
* อูเอฮาระ อายะ เดจิตารุ ชาชิน-ชู วอลยุม ทู () (28 ตุลาคม ค.ศ. 2004)
* อูเอฮาระ อายะ เดจิตารุ ชาชิน-ชู วอลยุม ธรี () (11 พฤศจิกายน ค.ศ. 2004)
* อูเอฮาระ อายะ เดจิตารุ ชาชิน-ชู วอลยุม โฟร์ () (25 พฤศจิกายน ค.ศ. 2004)

หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายมูดีซ์
หมวดหมู่:บุคคลจากมหานครโตเกียว
นิกกา

***นิกกา*** (;  หรือที่รู้จักว่า "**คำขึ้นต้นด้วยตัว N**" (N-word) เป็นศัพท์ภาษาปากในภาษาอังกฤษถิ่นแอฟริกา–อเมริกันที่ถูกมองว่าเป็นคำหยาบในเกือบทุกบริบทของการนำไปใช้ มีที่มาจากการเป็นรูปแบบภาษาย่อยของ *[[นิกเกอร์|nigger]]* คำเหยียดเชื้อชาติอย่างรุนแรงต่อคนผิวดำ ผลจากการฉกฉวยคำคืนในปัจจุบัน คำนี้จึงถูกใช้โดยกลุ่มชาวอเมริกันเชื้อสายแอฟริกาเป็นส่วนใหญ่ในความหมายที่ไม่ได้เป็นการดูถูกเหยียดหยาม แต่ใช้เป็นสแลงที่อ้างถึงบุคคลอื่นหรืออ้างถึงตัวเอง บ่อยครั้งในลักษณะเป็นกลางหรือเป็นมิตร คำนี้มีความเกี่ยวข้องอย่างใกล้ชิดและแพร่หลายในวัฒนธรรมฮิปฮอป โดยเฉพาะในแนวเพลงแก๊งสตาแร็ป, จีฟังก์ และเวสต์โคสต์ฮิปฮอป คำนี้มักถูกใช้เรียกผู้ชายเป็นส่วนใหญ่ โดยในวัฒนธรรมดังกล่าวจะมีคำเฉพาะอื่น ๆ ที่ใช้เรียกผู้หญิง

ในสำเนียงภาษาอังกฤษที่มีการออกเสียงแบบไม่เน้นเสียง r ที่ท้ายคำ (รวมถึงภาษาอังกฤษแบบบริติชมาตรฐาน) *nigger* ที่ลงท้ายด้วยเสียง r อย่างชัดเจนกับ *nigga* โดยปกติแล้วจะออกเสียงเหมือนกัน

## อ้างอิง


หมวดหมู่:วัฒนธรรมอเมริกันเชื้อสายแอฟริกา
หมวดหมู่:แสลงอเมริกัน
หมวดหมู่:ศัพท์ภาษาอังกฤษ
หมวดหมู่:คำหยาบภาษาอังกฤษ
หมวดหมู่:วลีฮิปฮอป
หมวดหมู่:คำแสลงอเมริกันเชื้อสายแอฟริกา
หมวดหมู่:คำเรียกกลุ่มชาติพันธุ์ของชาวอเมริกันเชื้อสายแอฟริกา
เชียนหลีหม่า

**เชียนหลีหม่า** (หรือ **ช็อลลีมา** ในภาษาเกาหลี และ **เซ็นริมะ** ในภาษาญี่ปุ่น; )เป็นม้าในตำนานที่มีต้นกำเนิดมาจากวรรณกรรมจีนโบราณ มักปรากฏในในประมวลเรื่องปรัมปราเอเชียตะวันออก ม้ามีปีกชนิดนี้ได้รับการกล่าวขานว่ามีความรวดเร็วและสง่างามเกินกว่าที่มนุษย์เดินดินคนใดจะขึ้นขี่ได้ ชื่อของมันตั้งตามความสามารถในการเดินทางได้ระยะทางหนึ่งพันลี้ภายในวันเดียว

ตั้งแต่ศตวรรษที่ 3 ก่อนคริสตกาล เชียนหลีหม่าถูกใช้เป็นคำอุปมาสำหรับผู้คนและสัตว์ที่มีความสามารถโดดเด่นเป็นพิเศษ เช่น เซ็กเธาว์ ช็อลลีมาเป็นสัญลักษณ์สำคัญในประเทศเกาหลีเหนือและเป็นที่มาของชื่อขบวนการช็อลลีมา

## จีน
ย้อนไปในช่วงประมาณศตวรรษที่ 3 ก่อนคริสตกาล วรรณกรรมจีนโบราณมีการกล่าวถึงปั๋วเล่อ ผู้ฝึกม้าในตำนาน ในฐานะต้นแบบของการตัดสินดูลักษณะม้า ปั๋วเล่อมักถูกเชื่อมโยงกับ*เชียนหลีหม่า* ในตำนานซึ่งเชื่อกันว่าสามารถควบตะบึงได้ระยะทางหนึ่งพันลี้ (ประมาณ 400 กิโลเมตร) ภายในวันเดียว (เช่น เซ็กเธาว์, ม้าเหงื่อโลหิต) เชียนหลีหม่าเป็นคำเชิงวรรณกรรมจีนที่ใช้เรียกผู้มีพรสวรรค์และความสามารถแฝงอยู่ และสปริงได้เสนอแนะว่า "เป็นเวลาหลายศตวรรษในประวัติศาสตร์จีน ม้าถูกมองว่าเป็นสัตว์ที่มีความสามารถในการสร้างวีรกรรมที่ต้องใช้กำลังและความอดทนอันเป็นเลิศ อาจเป็นเพราะเหตุนี้เองที่ตั้งแต่สมัยโบราณ ม้าจึงถูกนำมาใช้ในเชิงสัญลักษณ์เพื่อเป็นตัวแทนของบุคคลผู้มีความสามารถพิเศษ" การที่ปั๋วเล่อมองเห็นม้าพันลี้ได้นั้น เป็นคำอุปมาถึงผู้ปกครองที่ชาญฉลาดในการคัดเลือก "ชื่อ" หรือ "บัณฑิตวิญญูชน" ที่มีมหาปัญญา ดังนั้น "อัจฉริยะที่ยังไม่เป็นที่รู้จัก จึงถูกเรียกว่าม้าพันลี้ที่ยังไม่พบ [ปั๋วเล่อ] ของตน"

## ญี่ปุ่น
เคโตกุ เซ็นริมะ (คิม กี-ดก) นักมวยอาชีพรุ่นมิดเดิลเวทในประเทศญี่ปุ่น ใช้ชื่อในวงการว่า "เซ็นริมะ" (รูปคำในภาษาญี่ปุ่นของเชียนหลีหม่า/ช็อลลีมา) เพื่ออ้างถึงการรณรงค์ช็อลลีมาของเกาหลีเหนือและเพื่อแสดงออกถึงมรดกทางเชื้อชาติในฐานะชาวเกาหลีที่พำนักในญี่ปุ่นของเขา

## เกาหลีเหนือ
*ช็อลลีมา* เป็นสัญลักษณ์ประจำชาติสำคัญของเกาหลีเหนือ โดยถูกนำไปใช้เป็นฉายาฟุตบอลทีมชาติ และยังใช้เป็นชื่อของจรวด รัฐบาลยังนำชื่อนี้ไปใช้กับขบวนการช็อลลีมา ซึ่งส่งเสริมการพัฒนาเศรษฐกิจอย่างรวดเร็ว โดยเลียนแบบมาจากนโยบายก้าวกระโดดไกลไปข้างหน้าของจีน หลังสงครามเกาหลี ประเทศจำเป็นต้องได้รับการฟื้นฟูเพื่อให้กลับมาดำเนินการได้อีกครั้ง เพื่อเป็นการเร่งการก่อสร้างให้รวดเร็วขึ้น คิม อิล-ซ็องจึงคิดค้นคำขวัญ "รุดหน้าไปด้วยความเร็วแห่งช็อลลีมา" อุตสาหกรรมภาพยนตร์ของเกาหลีเหนือในบางครั้งก็ถูกเรียกว่า "ช็อลลีวูด" (Chollywood) ซึ่งเป็นการผสมคำระหว่าง "ช็อลลีมา" กับ "ฮอลลีวูด" ในเปียงยาง มีอนุสาวรีย์ช็อลลีมาสูง 46 เมตร ตั้งตระหง่านอยู่ข้างอนุสรณ์สถานใหญ่เขามันซู

## ดูเพิ่ม
* ม้าในประมวลเรื่องปรัมปราจีน
* บุรอก
* หลงหม่า
* เพกาซัส
* เทียนหม่า
* ทัลปาร์

## อ้างอิง

หมวดหมู่:สิ่งมีชีวิตในตำนานจีน
หมวดหมู่:ประมวลเรื่องปรัมปราเอเชียตะวันออก
หมวดหมู่:สิ่งมีชีวิตในตำนานเกาหลี
หมวดหมู่:สัตว์ในนิยาย
หมวดหมู่:ม้ามีปีก
หมวดหมู่:ม้าในประมวลเรื่องปรัมปราจีน
พิพิธภัณฑ์ประวัติศาสตร์เกาสฺยง

**พิพิธภัณฑ์ประวัติศาสตร์เกาสฺยง** () เป็นพิพิธภัณฑ์ในนครเกาสฺยง ประเทศไต้หวัน ดูแลโดยรัฐบาลนครเกาสฺยง

## ประวัติศาสตร์
อาคารนี้ในอดีตเป็นศาลาว่าการนครเกาสฺยง ผลงานออกแบบโดยสถาปนิกชาวญี่ปุ่น โอโนะ โยเนซิโร ร่วมกับบริษัทชิมิซุ (Shimizu Corporation) ภายใต้รัฐบาลญี่ปุ่น แล้วเสร็จในปี 1939 หลังปี 1945 เป็นต้นมาได้เปลี่ยนชื่อหน่วยงานเป็นรัฐบาลเทศบาลนครเกาสฺยง และในวันที่ 18 มกราคม 1992 รัฐบาลส่วนท้องถิ่นได้ย้ายออกไปตั้งสำนักงานในอาคารสหภาพ และอาคารหลังเดิมแปรสภาพมาเป็นพิพิธภัณฑ์ประวัติศาสตร์ เปิดให้บริการในเดือนตุลาคม 1998

## สถาปัตยกรรม
อาคารสร้างขึ้นด้วยสถาปัตยกรรมแบบมงกุฏหลวง สร้างจากคอนกรีตเสริมเหล็กและสามารถทนทานแผ่นดินไหวได้

ภายในอาคารมีโถงหลักซึ่งประกอบด้วยลันไดรูปตัววาย ภายในโถงหลักประดับอย่างวิจิตรตระการตา ผสมผสานแม่ลายแบบญี่ปุ่นและตะวันตกซึ่งสื่อถึงการผสานทางสถาปัตยกรรมของตะวันตกและตะวันออกเข้าด้วยกัน รวมถึงเชิดชูอำนาจของญี่ปุ่นที่ปกครองไต้หวันในเวลานั้น

## ของสะสม
พิพิธภัณฑ์เก็บรักษาและจัดแสดงโบราณวัตถุที่เกี่ยวเนื่องกับการพัฒนานครเกาสฺยง นอกจากจัดแสดงแล้วยังมีหน้าที่และบทบาทในการวิเคราะห์ เก็บรักษา และบันทึกประวัติศาสตร์ของนคร ตลอดจนสนับสนุนการศึกษาและค้นคว้าวิจัย

## อ้างอิง

## แหล่งข้อมูลอื่น

*  
*
จอห์น เดียร์ (นักประดิษฐ์)

**จอห์น เดียร์** (; 7 กุมภาพันธ์ ค.ศ. 1804&nbsp;– 17 พฤษภาคม ค.ศ. 1886) เป็นช่างตีเหล็ก นักธุรกิจ นักประดิษฐ์ และนักการเมืองชาวอเมริกัน เขาเป็นผู้ก่อตั้งเดียร์แอนด์คอมปานี ซึ่งเป็นหนึ่งในผู้ผลิตเครื่องจักรกลการเกษตรและอุปกรณ์ก่อสร้างรายใหญ่ของโลก เดียร์เกิดที่เมืองรัตแลนด์ รัฐเวอร์มอนต์ ต่อมาได้ย้ายไปยังรัฐอิลลินอย และประดิษฐ์คันไถเหล็กที่ประสบความสำเร็จในเชิงพาณิชย์เป็นครั้งแรกในปี ค.ศ. 1837

## ชีวิตวัยเด็ก
จอห์น เดียร์ เกิดเมื่อวันที่ 7 กุมภาพันธ์ ค.ศ. 1804 ที่เมืองรัตแลนด์ รัฐเวอร์มอนต์ เป็นบุตรชายคนที่สามของวิลเลียม ริโนลด์ เดียร์ ช่างตัดเสื้อและพ่อค้า และซาราห์ เยตส์

## อ้างอิง

## อ่านเพิ่มเติม
* Wayne G. Broehl, Jr. (1984). *John Deere's Company*.
* Neil Dahlstrom and Jeremy Dahlstrom (2005). *The John Deere Story: A Biography of Plowmakers John and Charles Deere*. Northern Illinois University Press. 204 pp.
* Leslie J. Stegh (Feb. 2000). "Deere, John" . *[[American National Biography Online]]*.
* 

หมวดหมู่:บุคคลที่เกิดในปี พ.ศ. 2347
หมวดหมู่:บุคคลที่เสียชีวิตในปี พ.ศ. 2429
หมวดหมู่:นักธุรกิจชาวอเมริกันในศตวรรษที่ 19
หมวดหมู่:นักประดิษฐ์ชาวอเมริกันในศตวรรษที่ 19